Likumprojekts

**Grozījumi likumā "Par iedzīvotāju ienākuma nodokli"**

Izdarīt likumā "Par iedzīvotāju ienākuma nodokli" (Latvijas Republikas Augstākās Padomes un Valdības Ziņotājs, 1993, 22./23. nr.; Latvijas Republikas Saeimas un Ministru Kabineta Ziņotājs, 1994, 2., 23. nr.; 1995, 8., 14. nr.; 1996, 9. nr.; 1997, 3., 21. nr.; 1998, 1. nr.; 1999, 24. nr.; 2000, 5. nr.; 2001, 1., 24. nr.; 2002, 6. nr.; 2003, 15. nr.; 2004, 2. nr.; 2005, 2., 8., 24. nr.; 2006, 14., 22. nr.; 2007, 3., 12., 24. nr.; 2008, 12. nr.; 2009, 1., 2., 15., 16. nr.; Latvijas Vēstnesis, 2009, 200. nr.; 2010, 82., 131., 178., 206. nr.; 2011, 99., 144., 157., 204. nr.; 2012, 44., 88., 92., 192. nr.; 2013, 194., 232., 234. nr.; 2014, 47., 57., 257. nr.; 2015, 42., 97., 227., 248. nr.; 2016, 123., 241. nr.; 2017, 156., 242. nr.; 2018, 95., 111., 194., 249. nr.; 2019, 66., 118. nr.; 2020, 138. nr.) šādus grozījumus:

1. Izteikt 3.panta trešās daļas 12.punkta "a" apakšpunktu šādā redakcijā:

"a) autoratlīdzība par zinātnes, literatūras un mākslas darbu, atklājumu, izgudrojumu un rūpniecisko paraugu darbu radīšanu, ņemot vērā nosacīto izdevumu normu saskaņā ar šā likuma 10.panta pirmās daļas 4.punktu,";

1. 8.pantā:

izslēgt 2.12 daļu;

izteikt trešās daļas 8.punktu šādā redakcijā:

"8) samaksa par intelektuālo īpašumu;

papildināt ar 11.2 un 11.3 daļu šādā redakcijā:

“11.2 Šā likuma izpratnē samaksa par intelektuālo īpašumu ir jebkurš maksājums, ko saņem kā atlīdzību par jebkurām autortiesībām (ieskaitot blakustiesības) vai par tiesībām izmantot autortiesības (ieskaitot blakustiesības) uz literāru, zinātnisku vai mākslas darbu, ieskaitot datorprogrammas, filmas, fonogrammas, patentus, preču zīmes, dizainparaugu vai modeli, plānu, slepenu formulu vai procesu, vai par tiesībām izmantot ražošanas, komerciālās vai zinātniskās iekārtas, vai par to izmantošanu, vai par informāciju attiecībā uz rūpniecisku, komerciālu vai zinātnisku darbību un pieredzi.

11.3 Ja samaksu par intelektuālo īpašumu izmaksā ienākuma izmaksātājs, kas nav mantisko tiesību kolektīvā pārvaldījuma organizācija, minētais ienākums šā likuma izpratnē tiek uzskatīts par saimnieciskās darbības ienākumu, ja vien gūtais ienākums pēc ekonomiskās būtības nav uzskatāms par algota darba ienākumu atbilstoši šā panta 2.2 daļas nosacījumiem.".

1. Izteikt 10.panta pirmās daļas 4.punktu šādā redakcijā:

"4) nosacītie izdevumi, kas saistīti ar samaksas par intelektuālo īpašumu gūšanu, 25 procentu apmērā no samaksas par intelektuālo īpašumu, ja samaksu izmaksā mantisko tiesību kolektīvā pārvaldījuma organizācija vai samaksa tiek izmaksāta nerezidentam.";

1. 11.pantā:

papildināt ar 3.5 un 3.6 daļu šādā redakcijā:

"3.5 Nosacītie izdevumi, kas saistīti ar samaksas par intelektuālo īpašumu (izņemot ienākumus, kurus izmaksā mantisko tiesību kolektīvā pārvaldījuma organizācija) gūšanu, zinātnes, literatūras un mākslas darbu, atklājumu, izgudrojumu un rūpniecisko paraugu autoru un izpildītāju izdevumi, kuri saistīti ar šo darbu radīšanu, izdošanu, izpildīšanu vai citādu izmantošanu un par kuriem autori un izpildītāji saņem atlīdzību, ja šie maksātāji negūst cita veida saimnieciskās darbības ieņēmumus, ir 25 procentu apmērā no saimnieciskās darbības ieņēmumiem. Ja maksātāja saimnieciskās darbības faktiskie izdevumi ir lielāki, maksātājs ir tiesīgs piemērot saimnieciskās darbības izdevumus uz attaisnojuma dokumentu pamata (šajā gadījumā nepiemēro nosacīto izdevumu normu 25 procentu apmērā no saimnieciskās darbības izdevumiem), ņemot vērā šā panta 3.1, 3.2 un 3.3 daļas nosacījumus.

3.6 Ja samaksu par intelektuālo īpašumu izmaksā ienākuma izmaksā mantisko tiesību kolektīvā pārvaldījuma organizācija, minēto ienākumu neietver maksātāja saimnieciskās darbības ienākumos.";

papildināt ar divdesmit otro daļu šādā redakcijā:

"22. Ja maksātājam samaksu par intelektuālo īpašumu izmaksā mantisko tiesību kolektīvā pārvaldījuma organizācija, maksātājam nav jāreģistrējas kā saimnieciskās darbības veicējam, bet ienākuma izmaksātājs minētajam ienākumam taksācijas gada laikā piemēro šā likuma 15.panta astoņpadsmitajā daļā noteikto nodokļa likmi, piemēro šā likuma 17.panta desmitās daļas 1.punktā un 10.1 daļā noteikto kārtību. Savukārt, nosakot ar nodokli apliekamo ienākumu rezumējošā kārtībā, gada apliekamajam ienākumam tiek piemērota nodokļa likme atbilstoši šā likuma 15.panta deviņpadsmitajā daļā noteiktajai kārtībai.";

1. Izteikt 15.panta astoņpadsmito daļu šādā redakcijā:

"18. Nodokļa likmi 20 procentu apmērā taksācijas gada laikā piemēro šā likuma 8.panta trešās daļas 8.punktā minētajam ienākumam.";

1. 17.pantā:

izteikt desmitās daļas 1. un 2.punktu šādā redakcijā:

"1) samaksa par intelektuālo īpašumu;

2) samaksa par intelektuālo īpašumu (autoratlīdzība), kuru izmaksā autortiesību mantiniekiem;";

izteikt desmitās daļas 7.punktu šādā redakcijā:

"7) ieņēmumi (arī samaksa par intelektuālo īpašumu, ja ienākuma izmaksātājs nav mantisko tiesību kolektīvā pārvaldījuma organizācija) no saimnieciskās darbības, ko veic fiziskā persona, kura nav reģistrējusi saimniecisko darbību, izņemot ieņēmumus no lauksaimnieciskās produkcijas ražošanas un no sēņošanas, ogošanas vai savvaļas ārstniecības augu un ziedu vākšanas;";

izteikt 10.1 daļu šādā redakcijā:

"10.1 Mantisko tiesību kolektīvā pārvaldījuma organizācija no samaksas par intelektuālo īpašumu ietur nodokli izmaksas vietā un iemaksā to vienotajā nodokļu kontā līdz ienākuma izmaksas mēnesim sekojošā mēneša 23. datumam. Ieturot nodokli no samaksas par intelektuālo īpašumu, ja to izmaksā mantisko tiesību kolektīvā pārvaldījuma organizācija, pirms nodokļa aprēķināšanas no izmaksājamās summas atskaita šā likuma 10. panta pirmās daļas 4. punktā minētos nosacītos izdevumus.";.";

1. Pārejas noteikumos:

papildināt pārejas noteikumus ar 161., 162., 163., 164., 165., 166., 167., 168., 169. un 170.punktu šādā redakcijā:

"161. Grozījumus likuma 3.panta trešās daļas divpadsmitā punkta "a" apakšpunktā, 8.panta 2.12 daļā, trešās daļas 8.punktā, 11.2 un 11.3 daļā, 10.panta pirmās daļas 4.punktā, 11.panta 3.5, 3.6 daļā un divdesmit otrajā daļā, 15.panta astoņpadsmitajā daļā, 17.panta desmitās daļas 1., 2. un 7.punktā un 10.1 daļā piemēro ar 2021.gada 1.jūliju.

162. Maksātājam (rezidentam), kas gūst ienākumus no samaksas par intelektuālo īpašumu (izņemot ienākumus, kurus izmaksā mantisko tiesību kolektīvā pārvaldījuma organizācija) vai no zinātnes, literatūras un mākslas darbu, atklājumu, izgudrojumu un rūpniecisko paraugu autoru un izpildītāju darbu radīšanas, izdošanas, izpildīšanas vai citādas izmantošanas, no 2021.gada 1.jūlija līdz 2021.gada 31.decembrim ir tiesības nereģistrēties kā saimnieciskās darbības veicējam. Ja minētais maksātājs nereģistrējas kā saimnieciskās darbības veicējs, minētajiem ienākumiem piemēro šā likuma pārejas noteikumu 163., 164., 165., 166., 167., 168., 169. un 170.punkta nosacījumus.

163. No šā likuma pārejas noteikumu 162.punktā minētajiem maksātāja ienākumiem, kurus izmaksā komersanti, individuālie uzņēmumi (arī zemnieku vai zvejnieku saimniecības), kooperatīvās sabiedrības, nerezidentu pastāvīgās pārstāvniecības, iestādes, organizācijas, biedrības, nodibinājumi un fiziskās personas, kuras reģistrētas kā saimnieciskās darbības veicējas, ietur nodokli izmaksas vietā un iemaksā to vienotajā nodokļu kontā ne vēlāk kā ienākuma izmaksas mēnesim sekojošā mēneša 23. datumā, piemērojot šādu likmi:

1) ieņēmumiem līdz 25 000 *euro* – 25 procenti,

2) ieņēmumiem, kas pārsniedz 25 000 *euro* – 40 procenti;

164. Komersanti, individuālie uzņēmumi (arī zemnieku vai zvejnieku saimniecības), kooperatīvās sabiedrības, nerezidentu pastāvīgās pārstāvniecības, iestādes, organizācijas, biedrības, nodibinājumi un fiziskās personas, kuras reģistrētas kā saimnieciskās darbības veicējas, pēc personas – nodokļa maksātāja – pieprasījuma saņemšanas izsniedz šai personai paziņojumu par šā likuma pārejas noteikumu 162.punktā minētajiem maksātāja ienākumiem un nosūta paziņojumu Valsts ieņēmumu dienestam ne vēlāk kā līdz ienākuma izmaksas mēnesim sekojošā mēneša 15.datumam.

165. Maksātājs par šā likuma pārejas noteikumu 162.punktā minēto ienākumu līdz 2022.gada 28.februārim iesniedz Valsts ieņēmumu dienestā autoratlīdzības saņēmēja 2021.gada deklarāciju, ja:

1) šā likuma pārejas noteikumu 162.punktā minētais ienākumu ir saņemts no vairākiem ienākuma izmaksātājiem un tas kopā pārsniedz 25 000 *euro*,

2) šā likuma pārejas noteikumu 162.punktā minētais ienākums laika periodā no 2021.gada 1.jūlija līdz 2021.gada 31.decembrim ir gūts ārvalstīs vai no tā nav bijis jāietur un nav ieturēts nodoklis.

166. Maksātājs šā likuma pārejas noteikumu 165.punktā minētajā autoratlīdzības saņēmēja 2021.gada deklarācijā deklarē visus laika periodā no 2021.gada 1.jūlija līdz 2021.gada 31.decembrim gūtos ienākumus no samaksas par intelektuālo īpašumu (izņemot ienākumus, kurus izmaksā mantisko tiesību kolektīvā pārvaldījuma organizācija) vai no zinātnes, literatūras un mākslas darbu, atklājumu, izgudrojumu un rūpniecisko paraugu autoru un izpildītāju darbu radīšanas, izdošanas, izpildīšanas vai citādas izmantošanas, un atbilstoši šā likuma pārejas noteikumu 163.punktā noteiktajam aprēķināto nodokli.

167. Ja, iesniedzot autoratlīdzības saņēmēja 2021.gada deklarāciju, uz tās pamata maksātājam veidojas nodokļa piemaksa, maksātājs trūkstošo nodokļa summu piemaksā rezumējošā kārtībā līdz 2022.gada 23.martam.

168. Ja maksātājs šā likuma pārejas noteikumu 165. punktā noteiktajā termiņā nav iesniedzis autoratlīdzības saņēmēja 2021.gada deklarāciju, Valsts ieņēmumu dienests līdz 2022.gada 5.martam aizpilda minēto deklarāciju ar informāciju, kas ir pieejama valsts informācijas sistēmās, kā arī aprēķina rezumējošā kārtībā budžetā maksājamo nodokļa summu un paziņo maksātājam. Ar šo paziņošanu tiek uzskatīts, ka autoratlīdzības saņēmēja 2021.gada deklarācija ir iesniegta.

169. Ja maksātājs laika periodā no 2021.gada 1.jūlija līdz 2021.gada 31.decembrim gūst šā likuma pārejas noteikumu 162.punktā minēto ienākumu un izmanto tiesības nereģistrēties kā saimnieciskās darbības veicējs:

1) šā likuma pārejas noteikumu 162.punktā minētie ienākumi netiek ietverti taksācijas gada kopējā ar nodokli apliekamajā ienākumā, kuram tiek piemērota progresīvā nodokļa likme, un tie netiek ņemti vērā nosakot maksātāja gada diferencēto neapliekamo minimumu;

2) šā likuma pārejas noteikumu 162.punktā minētajiem ienākumiem netiek piemēroti šā likuma 10., 12. un 13.pantā noteiktie atskaitījumi.

170. Vienotajā nodokļu kontā iemaksāto nodokli no šā likuma pārejas noteikumu 162.punktā minētā ienākuma attiecina un ieskaita šādā sadalījumā:

1) 80 procentus attiecina uz valsts sociālās apdrošināšanas obligātajām iemaksām un ieskaita valsts sociālās apdrošināšanas iemaksu sadales kontā;

2) 20 procentus attiecina uz iedzīvotāju ienākuma nodokli.".

Likums stājas spēkā 2021. gada 1. janvārī.

Finanšu ministrs J. Reirs